Kapetingai

Kapetingai arba Kapetai () – Prancūzijos karališkoji giminė ir dinastija. Valdė 987–1328 m.

 Istorija 
Kapetingai buvo seniau Prancūziją valdžiusios Robertinų dinastijos atšaka. Giminės pradininku laikomas Paryžiaus grafo ir frankų kunigaikščio Hugo Didžiojo sūnus Hugas I Kapetas, po paskutinio Karolingų karaliaus Liudviko V mirties frankų didikų ir dvasininkų 987 m. išrinktas Prancūzijos karaliumi.

Giminės domenas buvo regionas aplink Paryžių Il de Fransas. Gindami paveldimumo, karaliaus žemių nedalomumo principus, Kapetingai sustiprino Prancūzijos karaliaus valdžią. Tapęs karaliumi Hugas I Kapetas greitai karūnavo sūnų Robertą (nuo 996 m. karalius Robertas II Pamaldusis). Tėvo ir vyriausiojo sūnaus bendro valdymo tradicija išsilaikė iki XII amžiaus.

Žymiausi Kapetingai – Pilypas II Augustas, Liudvikas IX Šventasis ir Pilypas IV Garbingasis. Kapetingai tiesiogiai valdė beveik visą Prancūziją, nuolat prisijungdami didesnius ar mažesnius feodus. Po Karolio IV mirties (1328 m.) nelikus vyriškosios giminės įpėdinio iš Kapetingų sostą perėmė šalutinė Kapetingų šaka – Valua dinastija, kuri valdė iki 1589 m.

 Atšakos 
Pagrindinė Kapetingų linija buvo Prancūzijos karalių dinastija. Egzistavo ir keletas kitų atšakų:
 Burgundijos Kapetingai – dinastija, kilusi iš Roberto II sūnaus Roberto Senojo. 1011–1361 m. ši atšaka valdė Burgundijos kunigaikštystę;
 Burbonai – dinastija, kilusi iš Liudviko IX sūnaus Roberto. 1272–1527 m. ši atšaka valdė Burbonės kunigaikštystę ir vėliau paveldėjo Prancūzijos sostą;
 Valua – dinastija, kilusi iš Pilypo III Narsiojo sūnaus Karolio. 1285–1328 m. ši atšaka valdė Valua grafystę ir vėliau paveldėjo Prancūzijos sostą.

 Kapetingai (Prancūzijos karaliai) 

VardasValdymo metaiTitulasPaveikslasHugas I Kapetas 987-996Prancūzijos karalius80pxRobertas II Pamaldusis996-1031Prancūzijos karalius80pxHenrikas I Prancūzas1031-1060Prancūzijos karalius80pxPilypas I Prancūzas 1060-1108Prancūzijos karalius80pxLiudvikas VI Storasis1108-1137Prancūzijos karalius80pxLiudvikas VII Jaunesnysis 1137-1180Prancūzijos karalius80pxPilypas II Augustas 1180-1223Prancūzijos karalius80pxLiudvikas VIII Liūtas 1223-1226Prancūzijos karalius80pxLiudvikas IX Šventasis1226-1270Prancūzijos karalius80pxPilypas III Narsusis 1270-1285Prancūzijos karalius80pxPilypas IV Gražusis 1285-1314Prancūzijos karaliusLiudvikas X Vaidingasis 1314-1316Prancūzijos karalius80pxJonas I Pomirtinis 1316Prancūzijos karalius80pxPilypas V Ilgasis 1316-1322Prancūzijos ir Navaros karalius80pxKarolis IV Gražusis 1322-1328Prancūzijos ir Navaros karalius80px

 Šaltiniai 

 Literatūra 
 André Alba, l’âge classique, Hachette, 1959
 Rials Stéphane.- Le miracle capétien.- Paris: Librairie Académique Perrin (coll. „Passé simple“), 1987.

Kategorija:Kapetingai